b"\n_START_ARTICLE_\nFlerovium\n_START_PARAGRAPH_\nAng flerovium o ununquadium (pagbigkas: u\xe2\x80\xa2nun\xe2\x80\xa2kwad\xe2\x80\xa2yum) ay ang pansamantalang pangalan ng radioactive na elementong kemikal na may pansamantalang simbolong Uuq at atomikong bilang na 114. Minumungkahi na tawagin ang elementong ito na flerovium, sunod sa Rusong siyentipikong si Georgy Flyorov (binabaybay ding Flerov)._NEWLINE_May 80 radioactive decay na ng ununquadium ang naobserbahan hanggang sa ngayon, 50 rito ang direkta at 30 mula sa pagka-decay ng mas mabigat na elementong ununhexium at ununoctium. Lahat ng pagka-decay ay itinalaga sa limang magkakalapit na isotope na may bilang ng mass na 285\xe2\x80\x93289. Ang pinakamahabang nabuhay na isotope na alam sa ngayon ay \xc2\xb2\xe2\x81\xb8\xe2\x81\xb9Uuq na may kalahating-buhay na ~2.6 s, bagaman may palatandaan sa isang nuklear na isomer \xc2\xb2\xe2\x81\xb8\xe2\x81\xb9\xe1\xb5\x87Uuq, na may kalahating-buhay na ~66 s, na ito'y isa sa may pinakamahabang nabuhay na nucleus sa rehiyon ng sobrang-bigat na elemento._NEWLINE_Ayon sa mga kemikal na pag-aaral na isinagawa noong 2007, ang ununquadium ay nagpapahiwatig na nagtataglay ng non-eka-lead na katangian, at mukhang ito ang unang sobrang-bigat na elemento na gumaganap ng katangiang gaya ng sa mga noble-gas dahil sa epektong relativistic."